Pártfogókat is keres, pedig így is van már több mint 3400.

A magát „furcsa elf cicalánynak” nevező Belle Delphine (bár ez utóbbi sem az igazi neve), 3,8 millió követővel rendelkezik az Instagramon, nem függetlenül a magából igazán sokat megmutató képeinek, jó üzleti érzékkel webshopja is van.

Két napja egy képen jelentette be, hogy

szomjas gamer fiúk, árusítom a fürdővizemet.

Rendesen meg is kéri az árát, egy befőttesüvegnyi 24 font, azaz 8600 forint. A webshopban a leírásban azt is közölte, hogy „akkor palackoztam, amikor játszottam a kádban”, a kezében egyébként egy kontroller van, szóval nem kell nagyon félreérteni.

A bejegyzés megtekintése az Instagramon Belle 19 (@belle.delphine) által megosztott bejegyzés, Júl 1., 2019, időpont: 3:11 (PDT időzóna szerint)

Arra is figyelmeztet, hogy – az Instagram-képes leírásával szemben –, „nem ivóvíz, csak szentimentális célokra használható”. A fotó után posztolt videó alapján ez a figyelmeztetés érthető is, legalább egyet a szájából spriccelt tele, egyet pedig a fenekénél lefolyó vízzel.

A bejegyzés megtekintése az Instagramon Belle 19 (@belle.delphine) által megosztott bejegyzés, Júl 1., 2019, időpont: 4:08 (PDT időzóna szerint)

Aki vásárolna belőle, annak van egy rossz hírünk, sajnos teljesen kifogyott mostanra a készlete. De csak egyszer kell szerencsére fürdenie Delphine-nek ahhoz, hogy újra árusíthassa.

A fürdővízen kívül, webshopjában posztereket árul, amiken ő látható, ahogy állatoknak, anime-karaktereknek van beöltözve.

Egy közösségi finanszírozó oldalon pedig van 3000 „pártolója”. Közöttük van, akik 1 dollárért csupáncsak támogatják, 5 dollárért már több kép is elérhető róla, 25-ért már még több kép, HD-minőségben is, 50 dollárért pedig a személyes Snapchatjéhez is hozzáférést biztosít, ami a „legpajkosabb” platformja, rajta, fürdős és zuhanyzós képekkel, bugyis fotókkal, felnőtt tartalmú felvételekkel.

Azt hinnénk, hogy ennél jobban már nem is lehet támogatni, de lehet! 100 dollárért polaroid képeket is kaphatnak róla, amiket egyenként meg is csókol. Havi 1000 dollárért pedig

te vagy a királyom, nagyon sokat segítesz nekem, komolyan nagyon szeretlek

– írta a leírásban, és hozzátette, ezért személyre szóló fotósorozatokat készít, megbeszélés alapján, és minden korábban felsorolt lehetőséghez hozzájut a pártfogó. Illetve, van még az „isten” pártfogó, aki, hogy ezt a titulust megkapja, legalább 2500 dollárt kell, hogy leperkáljon, ezért nem is tudja Delphine, mit adjon, azt tanácsolja, hogy beszélgessenek róla.

Azt nem tudni, melyik pártfogója mennyit fizet neki, de a 3405 embertől minimum kap havi 3405 dollárt, azaz 973 ezer forintot.